《九星岩》
宋代·李震

飞星化作翠芙蕖，贯索垂光应斗枢。赤豹守关依宝藏，苍龙还钵护神珠。

月林香露飘金粟，阴壑灵风振白榆。为纪重游磨翠藓，又从香积饭雕胡。

作者简介：李震，汴人也。靖康初，金人迫京师，震时为小校，率所部三百人出战，杀人马七百余，已而被执。金人曰：“南朝皇帝安在？”震曰：“我官家非尔所当问。”金人怒，絣诸庭柱，脔割之，肤肉垂尽，腹有余气，犹骂不绝口。